5.2.

Vozidlá použité pri skúškach zručností a správania budú v súlade s minimálnymi kritériami uvedenými ďalej. Členské štáty môžu vydať ustanovenia pre prísnejšie kritériá alebo pridať iné kritériá. Kategória A: — progresívny prístup [prvá klauzula prvého odsadenia článku 6 ods. 1 písm. b)]: motocykel bez postranného vozíka s objemom viac ako 120 cm 3 , ktorý dokáže vyvinúť rýchlosť aspoň 100 km/h, — priamy prístup [druhá klauzula prvého odsadenia článku 6 ods. 1 písm. b)]: motocykel bez postranného vozíka výkonom motora aspoň 35 kW; Podkategória A1: Motocykel bez postranného vozíka s objemom aspoň 75 cm 3 . Kategória B: Štvorkolesové vozidlá kategórie B schopné dosiahnuť rýchlosť aspoň 100 km/h. Kategória B + E: Kombinácia vytvorená zo skúšobného vozidla kategórie B a prívesu s najvyššou povolenou hmotnosťou aspoň 1 000 kg, schopná dosiahnuť rýchlosť aspoň 100 km/h, ktorá nespadá do kategórie B; nákladný priestor prívesu bude pozostávať z uzavretej obdĺžnikovej karosérie, ktorá je aspoň taká široká a vysoká ako motorové vozidlo; uzavretá obdĺžniková karoséria môže byť tiež o trochu užšia ako motorové vozidlo za predpokladu, že výhľad dozadu je možný iba s použitím vonkajších spätných zrkadiel motorového vozidla; príves bude mať najmenšiu reálnu celkovú hmotnosť 800 kg. Podkategória B1: Motorom poháňaná trojkolka alebo štvorkolka schopná dosiahnuť rýchlosť aspoň 60 km/h. Kategória C: Vozidlo kategórie C s najvyššou povolenou hmotnosťou najmenej 12 000 kg a dĺžkou najmenej osem metrov, šírkou najmenej 2,4 metra a schopné dosiahnuť rýchlosť aspoň 80 km/h; vybavené brzdami s antiblokovacím zariadením, vybavené prevodovkou s aspoň ôsmimi rýchlosťami vpred a záznamovým zariadením, ako je definované nariadením (EHS) č. 3821/85; nákladný priestor bude pozostávať z uzavretej obdĺžnikovej karosérie, ktorá je aspoň taká široká a vysoká ako kabína vodiča; vozidlo bude mať najmenšiu reálnu celkovú hmotnosť 10 000 kg. Kategória C + E: Buď kĺbové vozidlo, alebo kombinácia skúšobného vozidla kategórie C a prívesu s dĺžkou najmenej 7,5 m; kĺbové vozidlo a tiež kombinácia budú mať najvyššiu povolenú hmotnosť aspoň 20 000 kg, dĺžku aspoň 14 metrov a šírku aspoň 2,4 m, budú schopné vyvinúť rýchlosť aspoň 80 km/h, budú vybavené brzdami s antiblokovacím zariadením, vybavené prevodovkou s aspoň ôsmimi rýchlosťami vpred a záznamovým zariadením, ako je definované nariadením (EHS) č. 3821/85; nákladný priestor bude pozostávať z uzavretej obdĺžnikovej karosérie, ktorá je aspoň taká široká a vysoká ako kabína vodiča; kĺbové vozidlo a tiež kombinácia bude mať najmenšiu reálnu celkovú hmotnosť 15 000 kg. Podkategória C1: Vozidlo podkategórie C1 s najvyššou povolenou hmotnosťou aspoň 4 000 kg, s dĺžkou aspoň päť metrov a schopné vyvinúť rýchlosť aspoň 80 km/h; vybavené brzdami s antiblokovacím zariadením a záznamovým zariadením, ako je definované nariadením (EHS) č. 3821/85; nákladný priestor bude pozostávať z uzavretej obdĺžnikovej karosérie, ktorá je aspoň taká široká a vysoká ako kabína vodiča. Podkategória C1 + E: Kombinácia vytvorená zo skúšobného vozidla podkategórie C1 a prívesu s najvyššou povolenou hmotnosťou aspoň 1 250 kg; táto kombinácia bude aspoň osem metrov dlhá a schopná vyvinúť rýchlosť aspoň 80 km/h; nákladný priestor bude pozostávať z uzavretej obdĺžnikovej karosérie, ktorá je aspoň taká široká a vysoká ako kabína vodiča; uzavretá obdĺžniková karoséria môže byť tiež o trochu užšia ako motorové vozidlo za predpokladu, že výhľad dozadu je možný iba s použitím vonkajších spätných zrkadiel motorového vozidla; príves bude mať najmenšiu reálnu celkovú hmotnosť 800 kg. Kategória D: Vozidlo kategórie D s dĺžkou najmenej 10 metrov, šírkou najmenej 2,4 metra a schopné dosiahnuť rýchlosť aspoň 80 km/h; vybavené brzdami s antiblokovacím zariadením a záznamovým zariadením, ako je definované nariadením (EHS) č. 3821/85. Kategória D + E: Kombinácia vytvorená zo skúšobného vozidla kategórie D a prívesu s maximálnou povolenou hmotnosťou aspoň 1 250 kg, šírkou aspoň 2,4 m a schopná vyvinúť rýchlosť aspoň 80 km/h; nákladný priestor prívesu bude pozostávať z uzavretej obdĺžnikovej karosérie, ktorá je aspoň dva metre široká a dva metre vysoká; príves bude mať najmenšiu reálnu celkovú hmotnosť 800 kg. Podkategória D1: Vozidlo podkategórie D1 s najvyššou povolenou hmotnosťou aspoň 4 000 kg s dĺžkou aspoň päť metrov a schopné vyvinúť rýchlosť aspoň 80 km/h; vybavené brzdami s antiblokovacím zariadením a záznamovým zariadením, ako je definované nariadením (EHS) č. 3821/85. Podkategória D1 + E: Kombinácia vytvorená zo skúšobného vozidla podkategórie D1 a prívesu s maximálnou povolenou hmotnosťou aspoň 1 250 kg a schopná vyvinúť rýchlosť aspoň 80 km/h; nákladný priestor prívesu bude pozostávať z uzavretej obdĺžnikovej karosérie, ktorá je aspoň dva metre široká a dva metre vysoká; príves bude mať najmenšiu reálnu celkovú hmotnosť 800 kg. ▼M9 Skúšobné vozidlá kategórií B+E, C, C+E, C1, C1+E, D, D+E, D1 a D1+E, ktoré nespĺňajú uvedené minimálne kritériá, ale používali sa k dátumu stanovenému v článku 3 smernice Komisie 2008/65/ES ( 9 ) alebo pred týmto dátumom, sa môžu používať do 30. septembra 2013. Požiadavky týkajúce sa nákladu, ktorý majú prepravovať tieto vozidlá, môžu členské štáty zaviesť do 30. septembra 2013. ▼M4